Translate the text from Welsh to English.



 
Mewn ymateb i gais gan Lywodraethau Cymru, yr Alban a'r DU i ailasesu targed allyriadau hirdymor y DU, cyhoeddodd y Pwyllgor ar Newid Hinsawdd ‘Net Zero – The UK’s contribution to stopping global warming’ ar 2 Mai. Prif argymhelliad y Pwyllgor yw y dylid mabwysiadu targed o leihau allyriadau nwyon tŷ gwydr y DU i sero net erbyn 2050\. Er mwyn cyrraedd y targed hwn, y cyngor y mae’n ei roi yn yr argymhelliad yw y dylai Llywodraeth Cymru fabwysiadu targed o leihau allyriadau o 95% erbyn 2050, o'i gymharu â llinell sylfaen 1990\.  


Mae Llywodraeth Cymru eisoes wedi pennu targed o leihau allyriadau nwyon tŷ gwydr 'o leiaf 80%' yn 2050\. Mae'r targed hwnnw, a bennwyd yn Neddf yr Amgylchedd (Cymru), yn un sy'n ein rhwymo mewn cyfraith. Mae’r Pwyllgor ar Newid Hinsawdd yn ei gwneud yn glir yn ei gyngor fod y cynnydd o 80% i 95% yn newid mawr a bod gofyn mynd ati o ddifrif i ailwampio polisïau er mwyn cyrraedd y nod.     


Ar 2 Mai, rhyddheais Ddatganiad Ysgrifenedig yn croesawu adroddiad y Pwyllgor ar Newid Hinsawdd, gan ymrwymo i ailedrych ar ein targed ar gyfer 2050 ac adrodd yn ôl i'r Cynulliad Cenedlaethol cyn pennu'r drydedd gyllideb garbon erbyn diwedd 2020\.


Yn ddiweddar, cyhoeddais ar ran Llywodraeth Cymru ei bod yn argyfwng hinsawdd. Rwyf heddiw yn derbyn argymhelliad y Pwyllgor yn ffurfiol er mwyn dangos bod Llywodraeth Cymru yn ymrwymedig i sicrhau'r gostyngiad sydd ei angen mewn allyriadau nwyon tŷ gwydr er mwyn inni fedru gwneud ein cyfraniad ni at gyrraedd targed o sero net ar gyfer y DU. Yn unol â chyngor y Pwyllgor, rwyf yn bwriadu cyflwyno rheoliadau gerbron y Cynulliad y flwyddyn nesaf i ddiwygio'r targed presennol ar gyfer 2050\. Ar yr un pryd, byddaf yn cyflwyno rheoliadau i bennu'n trydedd gyllideb garbon ac i ddiwygio'n targedau interim a'n cyllidebau presennol yn ôl y gofyn. 


O gyrraedd y targedau hyn, byddai cyfraniad y DU at gynhesu byd\-eang yn dod i ben ymhen 30 mlynedd a byddem yn gwireddu'n hymrwymiadau o dan Gytundeb Paris. Rydym yn credu y gall mynd ati'n fuan fel hyn i gymryd camau pendant fod yn fodd i ysbrydoli eraill i gymryd y camau sydd eu hangen er mwyn osgoi effeithiau mwyaf trychinebus y newid yn yr hinsawdd.  


Ym mis Mawrth, cyhoeddodd Llywodraeth Cymru Ffyniant i Bawb: Cymru Carbon Isel, sy'n cynnwys proffiliau manwl o allyriadau fesul sector a 100 o bolisïau a chynigion i sicrhau Cymru carbon isel. Mae'r cynllun yn nodi'n safbwynt yn gwbl glir – rydym yn credu bod yn rhaid inni fod yn fwyfwy uchelgeisiol er mwyn ymateb i her y newid yn yr hinsawdd ac er mwyn sicrhau'r manteision mwyaf posibl i lesiant Cymru drwy newid i economi carbon isel.  


O gofio hynny a hefyd y ffaith inni ddatgan, ar ôl i'r cynllun gael ei gyhoeddi, ei bod yn argyfwng ar yr hinsawdd, ac er ein bod yn derbyn cyngor y Pwyllgor ar Newid Hinsawdd, credwn fod yn rhaid inni fynd ymhellach. Felly, ar ran Llywodraeth Cymru, rwyf yn datgan heddiw mai ein huchelgais yw cyflwyno targed lle bydd gofyn i Gymru gyrraedd allyriadau sero net erbyn 2050 fan hwyraf. Er mwyn nodi cyfleoedd i fynd ati i ddatgarboneiddio hyd yn oed yn gynt yng Nghymru, byddaf yn gweithio'n agos â'r Pwyllgor Newid Hinsawdd a chyda rhanddeiliaid eraill, fel y disgrifir yn Ffyniant i Bawb: Cymru Carbon Isel.


Mae adroddiad y Pwyllgor yn ei gwneud yn glir fod maint y newid sydd ei angen er mwyn cyrraedd targed o sero net yn fwy nag unrhyw newid economaidd wedi'i gynllunio a welwyd yn yr oes hon, a bod angen hefyd i'r newid hwnnw ddigwydd yn gynt nag unrhyw un o'r newidiadau economaidd hynny. Eto i gyd, mae cyfleoedd hefyd inni wneud Cymru yn wlad iachach, yn wlad sydd ag amgylchedd mwy cydnerth ac sy'n fwy llewyrchus.


Mae’r costau sy’n gysylltiedig â pheidio â gweithredu yn rhai anfesuradwy. Hyd yn oed os gwireddir yr holl ymrwymiadau a wnaed yng Nghytundeb Paris, mae perygl mawr o hyd y bydd cynhesu byd\-eang yn cyrraedd lefelau yn y ganrif hon a fydd yn achosi difrod trychinebus ac anadferadwy i ecosystemau'r Ddaear, ar draul aruthrol i'n cymdeithas. Mae Llywodraeth Cymru yn cymryd cyfrifoldebau byd\-eang Cymru o ddifrif calon ac felly, mae'n rhaid inni wneud popeth o fewn ein gallu.







Translation:


 
In response to a request from the Welsh, Scottish and UK Governments to reassess the UK’s long\-term emissions targets, the Committee on Climate Change (CCC) published ‘Net Zero – The UK’s contribution to stopping global warming’ on 2 May. The Committee’s headline recommendation is for the adoption of a target to reduce UK greenhouse gas emissions to net zero by 2050\. In order for this target to be reached, their advice recommends the Welsh Government adopt a target to reduce emissions by 95% by 2050 against the 1990 baseline.


The Welsh Government already has a legally binding target to reduce greenhouse gas emissions by ‘at least 80%’ in 2050, in the Environment (Wales) Act. The advice from the CCC makes it clear the increase from 80% to 95% is a substantial change and requires a serious shift in policy response to match it.


On 2 May I issued a Written Statement welcoming the CCC report, committing us to reviewing our 2050 target and reporting back to the National Assembly before setting the third carbon budget by the end of 2020\.


I recently declared a climate emergency on behalf of the Welsh Government. Today I am formally accepting the recommendation of the CCC to indicate the Welsh Government is committed to delivering the reduction in greenhouse gas emissions required to make our contribution to a net zero target for the UK. In line with the CCC advice, I intend to bring regulations to the Assembly next year to amend the existing 2050 target. At the same time I will bring regulations to set our third carbon budget and amend our interim targets and existing budgets, as necessary.


Achievement of these targets would mean the UK ends its contribution to global warming within 30 years and fulfils our commitments under the Paris Agreement. We believe taking early, decisive action in this way can help to inspire others to take the steps necessary to avoid the most catastrophic effects of climate change.


In March, we published Prosperity for All: A Low Carbon Wales containing detailed sector\-by\-sector emissions profiles and 100 policies and proposals to achieve a low\-carbon Wales. The plan makes our position clear – we believe we must continuously raise our ambition in order to meet the challenge of climate change and to secure maximum benefits for the wellbeing of Wales through the transition to a low carbon economy.


In view of this and the declaration of a climate emergency following publication of the plan, we believe whilst accepting the CCC advice, we must go further. Therefore, on behalf of the Welsh Government I am declaring our ambition today to bring forward a target for Wales to achieve net zero emissions no later than 2050\. In order to identify opportunities for even more rapid decarbonisation in Wales I will work closely with the CCC and other stakeholders, as described in Prosperity for All: A Low Carbon Wales.


The CCC report makes it clear the scale and pace of change required to meet a net zero target is greater than any other planned economic transition in modern times. Yet with this challenge there are also opportunities for us to make Wales fairer, healthier, more environmentally resilient, and more prosperous.


Critically, the costs of inaction are incalculably high. Even if the commitments made in the Paris Agreement are all met, there is still a significant risk global warming will reach levels in this century which will cause catastrophic and irreparable damage to Earth’s ecosystems, at immense cost to human society. The Welsh Government takes Wales’ global responsibilities seriously and therefore we must do absolutely everything we can.